hy fi nds hy hy hy hy hy hy ru hy en hy hy hy hy hy hy hy hy hy hy hy hy hy hy hy en hy hy en hy hy en hy hy en hy hy en hy hy en hy hy en hy
Բեն Ավետիսյանը իր աշխատած առաջին 1 000 000 և 1 000 000 $ աշխատելու ցանկության մասին — NEWS GOOD TIME
OпyблиkoBaHo: 05.09.2019Pyбpиka: NEWS GOOD TIME
Բեն Ավետիսյանը Tert.am Life-ին պատմել է իր առաջին 1 000 000 ֏-ի, եկամուտների, գումարը ծախսելու և արդեն 1 000 000 $ աշխատելու ցանկության մասին։
Նրանից հետաքրքրվեցինք աշխատած առաջին միլիոնի մասին։ Պարզվում է դերասանն իր միլիոնը վաստակել է դեռ տարիներ առաջ։
«Առաջին միլիոնս, եթե չեմ սխալվում, 23 տարեկանում եմ աշխատել։ Իրականում բազմիցս արդեն հասցրել եմ աշխատել, որովհետև օրինակ, միանգամից մի քանի տեղ նկարահանվելով, ստացել եմ 1 000 000 ֏-ից ավել»,- ասաց Բենը։
Ամենաշատ հոնորարը, որը դերասանին առաջարկել են՝ եղել է 3000$-ը, սակայն Բենն այն զարմանալի կամ աննախադեպ չի համարում։
Բենից հետաքրքրվեցինք, թե ինքն ինչպես է ծախսել առաջին միլիոնը և առհասարակ ինչ նպատակներ է ունեցել իր մեծ եկամուտների հետ կապված․ «Ինքս իմ տեսակով այնպիսի մարդ եմ, որ վստահ եմ եղել, եթե մի նպատակ դնեմ իմ առաջ, ուրեմն հաստատ կաշխատեմ։ Լինելով նպատակասլաց՝ ժամանակին մտածել եմ, որ պետք է տանն օգնեմ, ինչքան կարողանամ, պետք է ավտոմեքենա գնեմ ինձ համար, մնայուն մեկ այլ բան եմ առնեմ։ Սրանք ցանկություններ էին, որոնք ես արդեն վաղուց իրագործել եմ։ Եղել է, երբ ամբողջ աշխատածս գումարը տրամադրել եմ բարեգործական նպատակների։ Առհասարակ 1 000 000 ֏-ը շատ մեծ գումար չէ և հիմնականում ընթացիկ ծախսերի համար եմ օգտագործում»։
Բենն իր եկամուտներից բավականին գոհ է, սակայն, ըստ դերասանի, դրսի շուկայի հետ համեմատած, Հայաստանում անհամեմատ ավելի քիչ են վարձատրվում։
«Այն երկրներում, որտեղ կինոարտադրությունը զարգացած է՝մեկ նախագծում նկարահանվելով աշխատում են կոկրետ չափի գումար, որն օրինակ կարող է բավականացնել բնակարանի, թանկարժեք ավտոմեքենայի համար։ Այս համեմատության մեջ՝ մենք շատ-շատ քիչ ենք ստանում և մեր մասնագիտությունը գումարի տեսանկյունից չի գնահատվում։ Իրականում երբ 5000, 7000 դրամ էի ստանում՝ այդ ժամանակ ևս չէի բողոքում։ Անցել եմ մի ճանապարհ և հիմա ստանում եմ անհամեմատ ավելի շատ, ուղղակի վատն այն է, երբ արվեստում այնքան չեն վարձատրվում, որ մարդը բավարարվի այդ գումարով՝ առանց կողմնակի եկամուտ ունենալու։ Հիմա գրեթե բոլոր ստեղծագործող մարդիկ կողքից անպայման մեկ այլ բան անում են, սակայն նրանք այն ոլորտի աշխատողներն են, որոնք պետք է կենտրոնան հենց միայն իրենց գործի վրա»,- ասաց դերասանը։
Վերադառնալով միլիոնի թեմային՝ Բենից հարցրինք արդեն 1 000 000 $-ի մասին, թե ինչպե՞ս է ինքը, այդ գումարն աշխատելու դեպքում, ծախսելու։
«Բացի իմ ծախսերը հոգալուց՝ մի նպատակ ունեմ, որն անպայման իրագործելու եմ։ Խոսքը անտուն կենդանիներին ապահովելու մասին է։ Ցանկությունս մեծ է, որ կարողանամ վերցնել մի շատ մեծ տարածք և այնտեղ պահեմ խնամքի կարիք ունեցող կենդանիներին։ Այդ տարածքում, բնականաբար, կաշխատեն մարդիկ, որոնք հոգ կտանեն կենդանիների մասին, կստեղծեն հարմար ու ապահով ապրելու բոլոր պայմանները, կբուժեն, եթե կարիքը լինի, կկերակրեն։ Մարդիկ էլ կկարողնան գալ և այդ տարածքից կենդանիներին անվճար վերցնել՝ արդեն տան պայմաններում պահելու։ Այսինքն գումարից մի հատված կնախատեսեմ կենդանիների համար։ Իհարկե մի քիչ քիչ գումարով էլ կարելի է նման բան անել, բայց, վստահ եմ, երբ արդեն ավելի շատ աշխատեցի՝ հաստատ կենդանիների համար կացարան ստեղծելու եմ»,- ասաց Բենը։
ՀԱՎԱՆԵՑԻՔ ՆՅՈՒԹԸ? ԿԻՍՎԵՔ ՁԵՐ ԸՆԿԵՐՆԵՐԻ ՀԵՏ
NEWS GOOD TIME 0 106
Պարզապես միացրեք հաշվիչը և հետևեք հայտնի նումերոլոգի պարզ հրահանգներին: Պարզ հաշվարկները կօգնեն ձեզ նախապես իմանալ ձեր կյանքում 2022 թվականի հիմնական իրադարձությունների մասին։
Ուզո՞ւմ եք տեսնել ապագան:Պարզապես միացրեք հաշվիչը և հետևեք հայտնի նումերոլոգի պարզ հրահանգներին:Պարզ հաշվարկները կօգնեն
NEWS GOOD TIME 0 385
Ընտրեք ծաղիկներից մեկը և ընթերցեք հաղորդագրությունը
Անորոշությունը, որի միջով հիմա եք անցնում, շուտով կպարզվի: Դուք պետք է հավատաք, որ ամեն
NEWS GOOD TIME 0 140
Այս թեստի միջոցով որոշեք Ձեր կանխազգացման մակարդակը
Այդ զգացողությունը կարելի է տարբեր կերպ անվանել` կանխազգացում, վեցերորդ զգայարան, ինտուիցիա։ Դա այն է,
NEWS GOOD TIME 0 110
Հորոսկոպի այս նշաններին 2022 թվականին մեծ հաջողություններ է սպասվում
Խոյ․ Մարդիկ, ովքեր ծնվել են այս համաստեղության տակ, պետք է պատրաստ լինեն հաճելի անակնկալների
NEWS GOOD TIME 0 510
Աստղագուշակները պնդում են, որ խոցելի հոգի ունեցող մարդիկ ամենից հաճախ ծնվում են կենդանակերպի այս նշանների տակ
Մեզանից յուրաքանչյուրը տարբեր հայացքներ ունի հարաբերությունների վերաբերյալ: Եթե ​​ինչ-որ մեկը հեշտությամբ բաց է թողնում
NEWS GOOD TIME 0 166
Կենդանակերպի 4 նշան, որոնք երբեք չեն դավաճանի ձեզ
Եթե ձեզ հավատարմություն ու նվիրվածություն է հարկավոր, ուշադրություն դարձրեք կենդանակերպի հետևյալ նշանների ներկայացուցիչներին։ Ցուլ։
© 2022 NEWS GOOD TIME.RU
NEWS GOOD TIME.RU- ում ներկայացվում է սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն փոփոխվում հեղինակների իրավունքները չխախտելու նկատառումներից ելնելով:Բոլոր իրավունքները պաշտպանված են: Ուշադրություն։Այս վեբ կայքը նախատեսված է միայն տեղեկատվական նպատակների համար: https://Newsgoodtime.ru կայքից ստացված տեղեկատվությունը չպետք է կիռավի ինքնուրույն (օրինակ, բուժման նպատակներով), և ոչ մի պարագայում չի հանդիսանում հրապարակային օֆերտա: